# data[].attributes.headline
Σπάσε τον Κώδικα και Βρες το Υγιεινό Μυστικό!

# data[].attributes.subject
Σπάσε τον Κώδικα και Βρες το Υγιεινό Μυστικό!

# data[].attributes.body
Στο πλαίσιο του προγράμματος κωδικοποίησης, τα παιδιά έγιναν μικροί προγραμματιστές και με τη βοήθεια του ρομπότ Bee-Bot δημιούργησαν τον «Χάρτη Διατροφής».
Με κάρτες εντολών και σωστό προγραμματισμό, οδήγησαν το ρομπότ να συλλέξει υγιεινά τρόφιμα και να φτιάξει ένα ισορροπημένο γεύμα!
Μέσα από το παιχνίδι, ανέπτυξαν δεξιότητες αλγοριθμικής σκέψης, συνεργασίας και διατροφικής αγωγής.

# data[].attributes.attachment_caption
Ένα καλάθι υγιεινό γεύμα  

# data[].attributes.headline
Σπάσε τον Κώδικα και Βρες το Υγιεινό Μυστικό 

# data[].attributes.subject
Σπάσε τον Κώδικα και Βρες το Υγιεινό Μυστικό 

# data[].attributes.body
Η δραστηριότητα εντάχθηκε στις δράσεις ενεργού πολίτη της σχολικής μονάδας, ως επέκταση του εκπαιδευτικού προγράμματος «Τροφή για Δράση».

Προηγήθηκε παρουσίαση στην ολομέλεια σχετικά με το Bee-Bot και επεξήγηση του τρόπου με τον οποίο μπορεί να προγραμματιστεί χρησιμοποιώντας τα κουμπιά εντολών του. Μέσα από παιχνίδια γνωριμίας, τα παιδιά εξοικειώθηκαν με τις βασικές εντολές κίνησης (μπροστά, πίσω, δεξιά, αριστερά).

Στη συνέχεια, οι μαθητές έπρεπε να επιλέξουν και να φορτώσουν στο καλάθι που μεταφέρει το ρομποτάκι όλα τα υγιεινά προϊόντα, ώστε να δημιουργήσουν το πιο θρεπτικό γεύμα.

Κάθε ομάδα ανέλαβε να σχεδιάσει τη δική της διαδρομή, έτσι ώστε το ρομποτάκι να περάσει μόνο από τις υγιεινές τροφές, αποφεύγοντας τις ανθυγιεινές. Στη συνέχεια, προγραμμάτισαν βήμα προς βήμα τις εντολές και παρακολούθησαν αν η διαδρομή τους ήταν επιτυχημένη.

Η ομάδα που κατάφερε να οδηγήσει σωστά το ρομποτάκι, συγκεντρώνοντας όλα τα υγιεινά προϊόντα, αναδείχθηκε νικήτρια!

# data[].attributes.headline
Ειδικό Νηπιαγωγείο Κοζάνης

# data[].attributes.subject
Ειδικό Νηπιαγωγείο Κοζάνης

# data[].attributes.body
Με τη βοήθεια του πλέγματος και του Bee-Bot προσπαθήσαμε να γνωρίσουμε και να εξοικειωθούμε με απλές δεξιότητες προγραμματισμού. Προγραμματίσαμε το ρομποτάκι Bee-Bot ώστε να περάσει και να μαζέψει τα φθινοπωρινά φρούτα και να έρθουμε σε επαφή με υγιεινές διατροφικές συνήθειες.

# data[].attributes.headline
7ο Νηπιαγωγείο Μυτιλήνης Λέσβου_Ιουλία Σουλιώτη

# data[].attributes.subject
7ο Νηπιαγωγείο Μυτιλήνης Λέσβου_Ιουλία Σουλιώτη

# data[].attributes.body
Το 2ο Τμήμα Υποχρεωτικού Πρωινού του 7ου Νηπιαγωγείου Μυτιλήνης συμμετέχει στην Ευρωπαϊκή Εβδομάδα Προγραμματισμού " Σπάσε τον Κώδικα και Βρες το Υγιεινό Μυστικό! / Υγιεινό Πρωινό"

Στα πλαίσια της EU CODE WEEK δημιουργήσαμε ένα τετραγωνισμένο πλαίσιο στο δάπεδο με 12 τετράγωνα 3Χ4. Ένα τετράγωνο ήταν η αφετηρία και ένα ο τερματισμός (Ένα Υγιεινό Πρωινό). Ξεκινήσαμε ενσώματα/βιωματικά. Τα παιδιά χωρίστηκαν σε ομάδες των 4 παιδιών. Κάθε ομάδα επέλεξε τυχαία μία κάρτα-πρόκληση, πάνω στην οποία  φαίνονταν τρεις τροφές, που απαρτίζουν ένα υγιεινό πρωινό. Ένα παιδί από κάθε ομάδα έπρεπε να επιλέξει σε ποια τετράγωνα θα τοποθετήσει τις τροφές, που απεικονίζονται στην κάρτα της πρόκλησης. Σε κάθε ομάδα  ένα παιδί αναλάμβανε το ρόλο του ρομπότ/μάγειρα που είχε ως αποστολή να ετοιμάσει ένα υγιεινό πρωινό και ένα άλλο το ρόλο του προγραμματιστή.  Ο πρώτος παίκτης, ντυμένος μάγειρας έπρεπε να αποκωδικοποιήσει τη συγκεκριμένη διαδρομή που είχε δημιουργήσει το παιδί/προγραμματιστής για να φτάσει στo «υγιεινό πιάτο». Το παιδί/Προγραμματιστής έπρεπε να σκεφτεί και να δημιουργήσει τη σωστή ακολουθία εντολών/κώδικα τοποθετώντας τα βελάκια προσανατολισμού στο δάπεδο. Στη συνέχεια προγραμμάτιζε το παιδί ρομπότ, ώστε να εκτελέσει βήμα βήμα τις εντολές (αποκωδικοποίηση),  περνώντας διαδοχικά απ όλες τις τροφές που απεικονίζονταν στην κάρτα που επέλεξε η συγκεκριμένη ομάδα και να φτάσει στον επιθυμητό  προορισμό, που ήταν το πιάτο με το υγιεινό πρωινό. Στις δυάδες οι ρόλοι ρομπότ/(μάγειρας) & παιδί/προγραμματιστής  εναλλάσσονταν. Κάθε φορά που άλλαζε το ζευγάρι των παικτών,  ένα παιδί από την ομάδα  αποφάσιζε που να τοποθετηθούν οι υγιεινές τροφές που απεικονίζονταν στην κάρτα/πρόκληση, ώστε να έχει ενδιαφέρον το παιχνίδι. Τα υπόλοιπα παιδιά της ομάδας έπρεπε να παρακολουθούν, να ελέγχουν και να ενισχύουν την όλη διαδικασία σε περίπτωση λάθους. Πρόκειται για μια unplugged δραστηριότητα προγραμματισμού, όπου οι μικροί μαθητές ήρθαν βιωματικά και με παιγνιώδη τρόπο σε επαφή με την έννοια του προγραμματισμού και της υπολογιστικής σκέψης (κωδικοποίηση/αποκωδικοποίηση εντολών). Φυσικά πριν την υλοποίηση της συγκεκριμένης δραστηριότητας προηγήθηκαν στην ολομέλεια βιωματικές δραστηριότητες εξοικείωσης των παιδιών με τις κινήσεις προσανατολισμού (μπροστά-πίσω-στροφή δεξιά-στροφή αριστερά).

# data[].attributes.attachment_link.title
A New Design - Made with PosterMyWall (1)

# data[].attributes.headline
Σπάσε τον Κώδικα και Βρες το Υγιεινό Μυστικό!

# data[].attributes.subject
Σπάσε τον Κώδικα και Βρες το Υγιεινό Μυστικό!

# data[].attributes.body
Γνωρίσαμε το ρομποτάκι Bee-Bot, παρατηρήσαμε τη λειτουργία του και μάθαμε πώς μπορούμε να το προγραμματίζουμε με βελάκια κατεύθυνσης. Μέσα από παιχνίδι γνωριμίας, τα παιδιά εξοικειώθηκαν με τις βασικές εντολές κίνησης (μπροστά, πίσω, δεξιά, αριστερά).

Ακολούθησε ο προγραμματισμός της Bee-Bot στο πλέγμα όπου τα παιδιά σχεδίασαν διαδρομές ώστε το ρομποτάκι να φτάσει στα φθινοπωρινά φρούτα, τρώγοντας υγιεινά.

Μέσα από τον πειραματισμό, τα παιδιά ανέπτυξαν τη λογική σκέψη, έμαθαν να προγραμματίζουν βήμα-βήμα, να διορθώνουν λάθη και να συνεργάζονται για να πετύχουν τον κοινό τους στόχο. Είχαν την ευκαιρία να γνωρίσουν τον κόσμο του προγραμματισμού με τρόπο παιγνιώδη, δημιουργικό και διαδραστικό!

# data[].attributes.headline
Σπάσε τον Κώδικα και βρες το υγιεινό μυστικό!

# data[].attributes.subject
Σπάσε τον Κώδικα και βρες το υγιεινό μυστικό!

# data[].attributes.body
Υλικά:

​Το ρομποτάκι Bee-Bot .

​Ένα πλέγμα/χαλί.

​Εικόνες με διάφορα φρούτα και λαχανικά.

​Δύο μεγάλες εικόνες-στόχοι: μία για τα "ΦΡΟΥΤΑ" και μία για τα "ΛΑΧΑΝΙΚΑ".

​Διαδικασία:

​Χωρίζουμε τα παιδιά σε 2 μικρές ομάδες (3-4 ατόμων).

​Τοποθετούμε στο πλέγμα τις εικόνες με τα φρούτα και τα λαχανικά σε διάσπαρτα τετράγωνα.

​Τοποθετούμε τις εικόνες-στόχους ("ΦΡΟΥΤΑ", "ΛΑΧΑΝΙΚΑ") στα καθορισμένα τετράγωνα.

​Οδηγίες:

​Εξηγούμε στα παιδιά ότι το Bee-Bot είναι ένας μικρός κηπουρός που πρέπει να μας βοηθήσει να ταξινομήσουμε σωστά τις τροφές.

​Κάθε ομάδα παίρνει σειρά για να παίξει.

​Εκτέλεση της Δραστηριότητας:

​Βήμα 1: Επιλογή Τροφής (Το Τι):

​Η 1η ομάδα επιλέγει μια εικόνα τροφής από το πλέγμα (π.χ., το καρότο) και την ονομάζει.

​Η ομάδα αποφασίζει πού πρέπει να πάει αυτή η τροφή: είναι φρούτο ή λαχανικό; (Πρέπει να πάει στο καλάθι των "ΛΑΧΑΝΙΚΩΝ").

​Βήμα 2: Σχεδιασμός της Διαδρομής (Το Πώς):

​Τα παιδιά, σε συνεργασία, συζητούν και σχεδιάζουν τη διαδρομή που πρέπει να ακολουθήσει το Bee-Bot ώστε να φτάσει στο επιλεγμένο φρούτο ή λαχανικο.

​Βήμα 3: Προγραμματισμός και Εκτέλεση:

​Ένα παιδί από την ομάδα (ή εναλλάξ) πληκτρολογεί τον κώδικα (τις εντολές) στο Bee-Bot.

​Πατάνε το κουμπί GO.

​Παρακολουθούν αν το Bee-Bot φτάσει στον σωστό στόχο.

​Βήμα 4: Αξιολόγηση και Επανάληψη:

​Επιτυχία: Αν το Bee-Bot φτάσει σωστά: Η εικόνα-τροφή ταξινομείται και μετακινείται στη εικονα-στόχο .

​Λάθος Διαδρομή/Προγραμματισμός: Αν το Bee-Bot φτάσει στο λάθος κουτάκι χάνουν τη σειρά τους, δεν παίρνουν πόντο και συνεχίζει η άλλη ομάδα.

​Η δραστηριότητα συνεχίζεται μέχρι να ταξινομηθούν όλες οι εικόνες.

# data[].attributes.headline
«Σπάσε τον Κώδικα και Βρες το Υγιεινό Μυστικό!»

# data[].attributes.subject
«Σπάσε τον Κώδικα και Βρες το Υγιεινό Μυστικό!»

# data[].attributes.body
Στο πλαίσιο της Εβδομάδας Προγραμματισμού (Code week), τα παιδιά του νηπιαγωγείου μας είχαν την ευκαιρία να γνωρίσουν τη λειτουργία του Bee-Bot. Μέσα από συζήτηση στην ολομέλεια, εξερευνήσαμε μαζί πώς κινείται – μπροστά, πίσω, δεξιά και αριστερά – και πώς μπορούμε να του δώσουμε οδηγίες για να φτάσει στον προορισμό του.

Στη συνέχεια, δώσαμε στα παιδιά ένα φύλλο εργασίας, όπου καλούνταν να κόψουν και να κολλήσουν μια πασχαλίτσα και μία φράουλα, τοποθετώντας τες σε σημεία της σελίδας της επιλογής τους. Το ζητούμενο ήταν να σχεδιάσουν τη δική τους μοναδική διαδρομή, ώστε η πασχαλίτσα να φτάσει μέχρι τη φράουλα. Μετρώντας βήματα και κατευθύνσεις, τα παιδιά έκοψαν και κόλλησαν βελάκια, δημιουργώντας τον δικό τους «χάρτη προγραμματισμού»!

Η επιλογή της φράουλας δεν ήταν τυχαία, μας έδωσε την ευκαιρία να συνδέσουμε τη δραστηριότητα και με την υγιεινή διατροφή, συζητώντας για τη σημασία των φρούτων και των λαχανικών στην καθημερινότητά μας. Έτσι, η φράουλα έγινε όχι μόνο ο στόχος της διαδρομής, αλλά και η αφορμή για μια όμορφη κουβέντα γύρω από τις σωστές διατροφικές συνήθειες!

Μέσα από αυτή τη βιωματική δραστηριότητα, τα παιδιά ήρθαν σε επαφή με βασικές έννοιες του αλγοριθμικού τρόπου σκέψης και ανέπτυξαν δεξιότητες χωρικού προσανατολισμού, με τρόπο ευχάριστο και δημιουργικό.

# data[].attributes.attachment_caption
«Αποκωδικοποιώ και Δημιουργώ!»

# data[].attributes.headline
Σπάσε τον Κώδικα και Βρες το Υγιεινό Μυστικό!

# data[].attributes.subject
Σπάσε τον Κώδικα και Βρες το Υγιεινό Μυστικό!

# data[].attributes.body
Στο πλαίσιο της Εβδομάδας Κώδικα, γνωρίσαμε την έννοια του κώδικα και του προγραμματισμού μέσα από διασκεδαστικές και βιωματικές δραστηριότητες!

Αρχικά, στην ολομέλεια συζητήσαμε τι σημαίνει «κώδικας» και πώς χρησιμοποιείται για να δίνουμε εντολές και να επικοινωνούμε με τις μηχανές. Στη συνέχεια, γνωρίσαμε το ρομποτάκι Bee-Bot, παρατηρήσαμε τη λειτουργία του και μάθαμε πώς μπορούμε να το προγραμματίζουμε με βελάκια κατεύθυνσης.

Για να κατανοήσουμε καλύτερα τη διαδικασία, τα παιδιά «μεταμορφώθηκαν» σε ρομπότ! Περπατώντας πάνω σε διαδρομές από βελάκια στο πάτωμα της τάξης, εκτελούσαν εντολές που έδινε η εκπαιδευτικός, βιώνοντας στην πράξη την έννοια του προγραμματισμού.

Έπειτα, στον υπολογιστή και στον διαδραστικό πίνακα, προγραμματίσαμε το ρομποτάκι στο Beebot Online, σχεδιάζοντας διαδρομές με κατευθύνσεις που πρότεινε η ομάδα. Έτσι, εξοικειωθήκαμε ακόμη περισσότερο με την ιδέα της ακολουθίας εντολών.

Το επόμενο βήμα ήταν ο προγραμματισμός της Bee-Bot στο πλέγμα! Οι μαθητές και οι μαθήτριες, χωρισμένοι σε ομάδες, σχεδίασαν διαδρομές ώστε το ρομποτάκι να φτάσει στις υγιεινές τροφές ανάμεσα σε άλλες ανθυγιεινές, δημιουργώντας το δικό τους «Υγιεινό Πιάτο».

Μέσα από τον πειραματισμό, τα παιδιά ανέπτυξαν τη λογική σκέψη, έμαθαν να προγραμματίζουν βήμα-βήμα, να διορθώνουν λάθη και να συνεργάζονται για να πετύχουν τον κοινό τους στόχο!

Η δραστηριότητα αυτή αποτέλεσε μια υπέροχη ευκαιρία για να γνωρίσουμε τον κόσμο του προγραμματισμού με τρόπο παιγνιώδη, δημιουργικό και διαδραστικό!

# data[].attributes.attachment_link.title
Ανώνυμο σχέδιο

# data[].attributes.headline
Σπάσε τον Κώδικα και Βρες το Υγιεινό Μυστικό!

# data[].attributes.subject
Σπάσε τον Κώδικα και Βρες το Υγιεινό Μυστικό!

# data[].attributes.body
Πραγματοποιήθηκε στο νηπιαγωγείο δραστηριότητα pixel art με θέμα την υγιεινή διατροφή. Τα παιδιά, μέσα από μια παιγνιώδη διαδικασία, ασχολήθηκαν με την έννοια του κώδικα και της αποκωδικοποίησης πληροφοριών, ανακαλύπτοντας πώς οι εικόνες μπορούν να δημιουργηθούν από μικρά τετράγωνα – τα pixels.

Η δραστηριότητα πραγματοποιήθηκε αρχικά στην ολομέλεια, με τη χρήση του διαδραστικού πίνακα.  Εν συνεχεία κάθε παιδί «έσπασε» έναν κώδικα, ακολουθώντας οδηγίες με χρώματα και αριθμούς, και σταδιακά αποτύπωσε σε ατομικό φύλλο εργασίας ένα φρούτο (αχλάδι).

Μέσα από τη δραστηριότητα, τα παιδιά εξοικειώθηκαν με τη λογική του προγραμματισμού, ανέπτυξαν δεξιότητες παρατηρητικότητας, συγκέντρωσης και ακολουθίας οδηγιών, ενώ παράλληλα ενίσχυσαν τη γνώση τους γύρω από την υγιεινή διατροφή και τη σημασία των φρούτων στην καθημερινή τους ζωή.

# data[].attributes.headline
«Σπάσε τον Κώδικα και Βρες το Υγιεινό Μυστικό!»

# data[].attributes.subject
«Σπάσε τον Κώδικα και Βρες το Υγιεινό Μυστικό!»

# data[].attributes.body
Έχει προηγηθεί παρουσίαση στην ολομέλεια του Bee-Bot και εξήγηση του τρόπου με τον οποίο μπορεί να προγραμματιστεί με τα κουμπιά εντολών του. Μέσα από παιχνίδι γνωριμίας, τα παιδιά εξοικειώθηκαν με τις βασικές εντολές κίνησης (μπροστά, πίσω, δεξιά, αριστερά).

Τα παιδιά χωρίστηκαν σε μικρές ομάδες και επισκέφθηκαν το ¨κέντρο μάθησης¨ του παντοπωλείου της τάξης. Επέλεξαν διάφορα τρόφιμα (μπανάνα, μαρούλι, μπισκότο, πατατάκια, ψωμί, κρέας κ.ά). Τοποθέτησαν τα τρόφιμα στα τετράγωνα του πλέγματος, δημιουργώντας έναν «χάρτη τροφών» που περιλάμβανε τόσο υγιεινές όσο και ανθυγιεινές επιλογές. Τα παιδιά ενημερώθηκαν πως το Bee-Bot πεινάει και θέλει να φτιάξει το πιο υγιεινό γεύμα!

Κάθε ομάδα ανέλαβε να σχεδιάσει τη δική της διαδρομή, ώστε το ρομποτάκι να φτάσει μόνο στις υγιεινές τροφές, αποφεύγοντας τις ανθυγιεινές. Στη συνέχεια, προγραμμάτιζαν διαδοχικά τις εντολές και παρακολουθούσαν αν έφτανε σωστά στους σωστούς προορισμούς. Σε περίπτωση λάθους, τα παιδιά συζητούσαν τι δεν πήγε όπως περίμεναν, διόρθωναν τον “αλγόριθμο” και επαναλάμβαναν τη διαδικασία, ανακαλύπτοντας μέσα από το παιχνίδι τη σημασία της δοκιμής και της βελτίωσης στον προγραμματισμό.

# data[].attributes.headline
ΟΔΗΓΙΕΣ ΓΙΑ ΣΥΜΜΑΧΙΑ

# data[].attributes.subject
ΟΔΗΓΙΕΣ ΓΙΑ ΣΥΜΜΑΧΙΑ

# data[].attributes.body
🧩💻 Σπάσε τον Κώδικα και Βρες το Υγιεινό Μυστικό!
📍 Νηπιαγωγείο Ποταμού Κέρκυρας
📅 14–26 Οκτωβρίου 2025
Το Νηπιαγωγείο Ποταμού συμμετέχει στην Ευρωπαϊκή Εβδομάδα Προγραμματισμού 2025 (EU Code Week) με μια πρωτότυπη δράση που συνδυάζει προγραμματισμό και υγιεινή διατροφή! 🥦🤖
Μέσα από το παιχνίδι “Χάρτης Διατροφής”, τα παιδιά μαθαίνουν:
🍎 να σχεδιάζουν ακολουθίες βημάτων,
🥕 να «προγραμματίζουν» το ρομπότ τους,
🍞 και να ανακαλύπτουν τη σημασία της ισορροπημένης διατροφής!
💡 Θες να συμμετάσχεις κι εσύ με το νηπιαγωγείο σου;
Είναι πολύ εύκολο!
1️⃣ Μπες στο 👉 https://codeweek.eu/add
2️⃣ Συνδέσου ή φτιάξε λογαριασμό
3️⃣ Επίλεξε “Join an existing activity”
4️⃣ Πληκτρολόγησε τον κωδικό cw25-BTidj
Έτσι, η δράση σου θα ενωθεί με εκείνη του Νηπιαγωγείου Ποταμού και θα φανεί στον πανευρωπαϊκό χάρτη της Code Week 🌍✨

🗂️ Πληροφορίες για τη δράση και ιδέες υλοποίησης θα βρείτε στο κοινό μας Padlet!👉
https://padlet.com/sophiapsarra76/padlet-xyb4klis9z2f2y9

📌 Εκεί μπορούμε οι συμμετέχοντες νηπιαγωγοί να μοιραστούμε φωτογραφίες, ιδέες και εφαρμογές από δραστηριότητες που ενθουσίασαν τους μαθητές μας! 💬

# data[].attributes.headline
ΠΡΟΤΕΙΝΟΜΕΝΗ ΔΡΑΣΤΗΡΙΟΤΗΤΑ

# data[].attributes.subject
ΠΡΟΤΕΙΝΟΜΕΝΗ ΔΡΑΣΤΗΡΙΟΤΗΤΑ

# data[].attributes.body
🧩 Παιχνίδι: Χάρτης Διατροφής – “Σπάσε τον Κώδικα και Βρες το Υγιεινό Μυστικό!”

🎯 Στόχος

Να κατανοήσουν τα παιδιά την έννοια της ακολουθίας βημάτων (αλγορίθμου).

Να εξασκηθούν στην προσανατολιστική σκέψη και επίλυση προβλημάτων.

Να γνωρίσουν τις ομάδες τροφίμων και να ξεχωρίσουν τα υγιεινά από τα μη υγιεινά.

🧭 Υλικά

Μεγάλο χαρτόνι ή πάνελ (ή χαρτοταινία στο πάτωμα).

Δημιούργησε ένα πλέγμα 4x4 ή 5x5 τετραγώνων.

Εικόνες τροφών (εκτυπωμένες ή ζωγραφισμένες από τα παιδιά): φρούτα, λαχανικά, ψάρι, ψωμί, γλυκά κ.ά.

Κάρτες με βελάκια εντολών: ➡️ ⬅️ ⬆️ ⬇️

Μια φιγούρα ή ένα ρομπότ (αν υπάρχει Bee-Bot / Blue-Bot).

🚀 Παιχνίδι

1. Αφετηρία & Τερματισμός:

Ορίζεις ένα τετράγωνο ως “Αφετηρία” (π.χ. ένα πεινασμένο παιδί)

Και ένα άλλο ως “Τερματισμό” (π.χ. ένα γεμάτο, υγιεινό πιάτο).

2. Αποστολή:
Κάθε ομάδα παίρνει μια κάρτα-πρόκληση, π.χ.:

«Πήγαινε να φτιάξεις ένα υγιεινό πρωινό — βρες 1 φρούτο, 1 δημητριακό και 1 γαλακτοκομικό.»

3. Προγραμματισμός:
Τα παιδιά, συνεργαζόμενα, χρησιμοποιούν κάρτες εντολών για να φτιάξουν τον “κώδικα” της διαδρομής που θα ακολουθήσει το ρομπότ ή ένας συμμαθητής τους.

4. Εκτέλεση:
Ένα παιδί παίζει τον ρόλο του “ανθρώπινου ρομπότ” και κινείται σύμφωνα με τις εντολές των συμμαθητών του.

5. Αποκωδικοποίηση & Έλεγχος:
Οι υπόλοιπες ομάδες ελέγχουν αν η διαδρομή είναι σωστή και αν το τελικό “πιάτο” είναι ισορροπημένο και υγιεινό.

🌟 Επέκταση

Αν υπάρχει Bee-Bot ή Blue-Bot, τα παιδιά εισάγουν τις εντολές στο ρομπότ.

Μπορείς να προσθέσεις “παγίδες” (ανθυγιεινά φαγητά που πρέπει να αποφύγουν).

Καταγράψτε τον “κώδικα” με σύμβολα και ζωγραφιές — π.χ. ένα “συνταγολόγιο κώδικα”!

# data[].attributes.attachment_link.title
σπασε των κωδικα